ร้านนี้ได้ไปทานกับคุณน้องสาวที่ชอบทานขนมหวานและอะไรก็ได้ที่เป็นชาเขียวมากๆพอกัน บางทีน้องก็จะดูคลั่งไคล้กว่าด้วย พอเห็นเมนูสองพี่น้องที่ทานอาหารและขนมหวานที่ร้านอาหารญี่ปุ่นเพิ่งจะอิ่มมากก็หันมาสบตากัน แล้วตัดสินใจออกเดินทาง...555 เดินเล่นรอบห้างซักหลายรอบก่อนที่จะมาที่จุดเดิม

-บรรยากาศ-
ตัวร้านตกแต่งแบบมีมนคลังความเป็นเกียวโตด้วยโทนสีดำ และสีน้ำตาลไม้ ตัวร้านแบ่งเป็น 2 โซนค่ะ คือโซนเคาท์เตอร์ที่จะมีจุดรับออเดอร์และจ่ายเงิน ก่อนที่ลูกค้าจะไปนั่งรอออเดอร์ของตัวเองที่จะพร้อมเสิร์ฟที่อีกโซนนึง

-เมนูของทางร้าน-
ไอศครีม พุดดิ้ง ชาเขียว

-เมนูที่ได้ทาน-
ความใฝ่ฝันสูงสุดในการดื่มชาเขียวมาตลอดคือการดื่มมัทฉะที่ต้องตีด้วยฉะเซ็นหรือไม้แปรงตีชาแบบต้นตำหรับญี่ปุ่น พร้อมขนมชิ้นเล็กๆรสหวาน ท่ามกลางซากุระ แต่...เอาแค่มัทฉะไปก่อน 555 เลยสั่งเป็น "Matcha Setto" (140 บาท) ภายในเซ็ตมีวาราบิโมจิโรยด้วยผงถั่วคินาโกะ โมจิไส้ถั่วแดง และมัทฉะแบบร้อน ซึ่งสามารถเลือกได้ว่าจะเป็นลาเต้ หรือไม่ใส่นม แบบร้อนหรือแบบเย็น ส่วนตัวสั่งแบบร่อน ไม่ใส่นม ตัวชาเขียวเสิร์ฟมาร้อนๆ หอมมัทฉะ  รสออกหวานนิดๆ ขมๆ โอเคเลยค่ะ ทานโมจิแป้งเหนียวนุ่ม ไว้ถั่วแดงกวนรสหวานๆ กับวาราบิเนื้อเด้งๆเหนียวนิดๆโรยถั่วราดน้ำเชื่อมหวานๆหอมๆ เข้ากันดีค่ะ ทางร้านให้มาเยอะมาก แบบอิ่มเลย

ส่วนคุณน้องสาวสั่ง "Warabi Matcha Parfait" (125 บาท) พาร์เฟต์นี้มาแบบอิ่มแน่นอนค่ะ มีทั้งพุดดิ้งรสนมนุ่มๆด้านล่าง วาราบิโมจิหลายชิ้น เยลลี่ชาเขียว และซอฟท์ครีมชาเขียว เรียกได้ว่าเอาใจสาวกชาเขียวได้เลย

ส่วนตัวรู้สึกชอบร้านนี้นะคะ เพราะมีเมนูมัทฉะหลากหลายให้เลือกดี รสชาติดี ราคาไม่แพง ปริมาณเยอะ แบบทานแบ่งกัน 2 คนต่อเมนูน่าจะยังได้เลย

-การเดินทาง-
ร้านอยู่ที่ Central World ชั้น 6 หน้าร้าน MK ค่ะ

-ที่จอดรถ-
อาคารจอดรถของห้าง

KiMCHi WaSaBi
17/02/2016